สุภาพบุรุษสุดที่เลิฟ

Great Men Academy สุภาพบุรุษสุดที่เลิฟ เป็นละครชุด ในโครงการพิเศษของแอปพลิเคชัน ไลน์ทีวี โดยบริษัท ไลน์ คอมพานี (ประเทศไทย) จำกัด ผลิตโดย นาดาวบางกอก สร้างเรื่องและเขียนบทโดย แวววรรณ และ วรรณแวว หงษ์วิวัฒน์ โดยเป็นเรื่องราวของสาวน้อยที่ได้รับพรพิเศษให้สามารถแปลงร่างเป็นผู้ชายเพื่อหารักแท้ของตัวเองได้ ออกอากาศให้ชมทุกวันพุธเวลา 20.00 น. ทางแอปพลิเคชัน ไลน์ทีวี เริ่มตอนแรก วันพุธที่ 6 กุมภาพันธ์ พ.ศ. 2562

**โครงเรื่อง == 
เรื่องราวสุดเพี้ยนทั้งหมดนี้เริ่มต้นขึ้นจากความคลั่งไคล้ พี่เวียร์ (พาริส อินทรโกมาลย์สุต) ของ เลิฟ (ชัญญาภัค นุ่มประสพ) สาวน้อยผู้มีความคลั่งไคล้พี่เวียร์ ได้ไปทำร้ายร่างกายเพื่อนที่โรงเรียนบาดเจ็บจนถูกสั่งพักการเรียน 3 เดือน เลิฟไม่รู้จะทำอะไรนอกจากกิน นอน และคลั่งไคล้พี่เวียร์ไปวัน ๆ เธอจึงได้ออกไปเดินเล่นที่ส่วนป่าแถวโรงเรียน Great Men Academy และพบกับม้าตัวหนึ่งที่กำลังบาดเจ็บ ด้วยจิตใจที่อ่อนโยนเธอจึงเข้าไปช่วยม้าจนหายจากอาการบาดเจ็บ ม้าตัวนั้นเผยร่างกายที่แท้จริงให้เห็นเป็น "ยูนิคอร์น" สัตว์ในตำนานอันเลื่องลือของโรงเรียน Great Men Academy ยูนิคอร์นตัวนั้นได้มอบพรวิเศษข้อหนึ่งเป็นของตอบแทนน้ำใจที่เลิฟเข้ามาช่วยไว้ เลิฟจึงขอให้ตนได้พบกับรักที่แท้จริงของตัวเอง ยูนิคอร์นจึงมอบพรวิเศษให้ดั่งปรารถนา แต่สิ่งทิ่มอบให้กลับเป็นความสามารถในการแปลงร่างเป็น "ผู้ชาย!"
ไม่รู้ว่าจะเรียกว่า "พร" หรือ "คำสาป" ดี เพราะว่า เลิฟ (ธีรดนย์ ศุภพันธุ์ภิญโญ) ในตอนนี้เธอ.. เอ้ย เขา.. มีชนักติดหลังเข้าเสียแล้ว เลิฟสามารถเปลี่ยนร่างเป็นผู้ชายหรือผู้หญิงได้ดั่งใจปรารถนา เพียงแค่ชุบตัวลงในทะเลสาบที่ยูนิคอร์นพัดเธอตกลงไปเท่านั้น แต่ว่า... เมื่อใดที่เลิฟอยู่ในร่างผู้ชาย เลิฟจะต้องกลับเป็นร่างผู้หญิงก่อนเวลาเที่ยงคืนทุกวัน มิเช่นนั้นเลิฟจะติดอยู่ในร่างผู้ชายไปตลอดกาล ทางเดียวที่จะแก้มนต์บ้า ๆ นี้ เลิฟจะต้องหารักแท้ให้เจอเพื่อลบปานแดงรูปยูนิคอร์นออก ด้วยเวลาที่ถูกพักการเรียน 3 เดือน เลิฟจึงตัดสินใจใช้ร่างผู้ชายปลอมตัวเข้าเรียนที่โรงเรียน Great Men Academy เพื่อหาโอกาสตีสนิทและเข้าใกล้พี่เวียร์ให้ได้มากที่สุด
แต่ชีวิตที่โรงเรียน Great Men Academy ก็ไม่ได้ง่ายอย่างที่เลิฟคิด เพราะนอกจาก นิวเคลียร์ (ลภัส งามเชวง) และ เม่น (จักริน กังวานเกียรติชัย) เพื่อนซี้สองคนที่เลิฟเจอตั้งแต่วันแรกแล้ว อุปสรรค์สำคัญที่เลิฟต้องเจอทุกวันและเป็นไม้เบื่อไม้เมากันตลอดก็คือ กู๊ด (ศิวกร อดุลสุทธิกุล) พี่ชายแท้ ๆ ของเลิฟซึ่งบัดนี้เขาคือผู้คุมหอที่เลิฟ(ผู้ชาย)ต้องมาอาศัยอยู่ด้วย และไม่ใช่แค่นั้น หนทางที่เลิฟจะได้เข้าหาพี่เวียร์สุดที่รักก็ยากยิ่งกว่า เพราะมีตัวอุปสรรค์ที่จะเรียกว่าอะไรดี? น่ารำคาญ? หรือ บลา ๆๆ อย่าง แตงโม (กฤษณภูมิ พิบูลสงคราม) รุ่นพี่ปี 3 ที่ทั้งกวนและขี้เล่น และ ฌอน (ชลธร คงยิ่งยง) รุ่นพี่ปี 2 ที่โคตรจะเจ้าระเบียบแถมยังตั้งใจเข้าหาเวียร์เพื่อให้เวียร์คืนดีกับ โรส (นรีกุล เกตุประภากร) ที่เป็นทั้งแฟนเก่าของเวียร์และพี่สาวของฌอนอีกต่างหาก
ยิ่งเลิฟใช้เวลาในโรงเรียน Great Men Academy มากเท่าไหร่ ความลับของเธอก็ยิ่งเก็บไว้ยากขึ้นมากเท่านั้น โดยเฉพาะกับฌอนและกู๊ดที่จ้องจะจับผิดเลิฟอยู่ตลอด แถมนับวันเลิฟยิ่งเข้าหาพี่เวียร์จนพี่เวียร์ก็แอบหวั่น ๆ จนทำให้นิวเคลียร์และเม่นคิดไปไกลว่าเลิฟจะเป็นเกย์ไปอีก ในขณะเดียวกันความใกล้ชิดระหว่างแตงโมกับเลิฟก็ทำให้แตงโมก็แอบหวั่น ๆ กับเลิฟอยู่ไม่น้อย และปัญหาที่กวนใจเลิฟมากที่สุดคือไอ้เพื่อนสนิทอย่างเม่นกลับมาหลงรักเลิฟ(ตัวจริง)เสียนี่ แถมยังมาขอให้เลิฟ(ตัวปลอม)ช่วยจีบอีกต่างหาก สุดท้ายแล้วปัญหาสุดป่วนชวนบ้าของสาวน้อยคนนี้จะลงเอยอย่างไร เลิฟจะแก้ปัญหา และคำสาปนี้ได้หรือไม่ และรักแท้ของเลิฟกับพี่เวียร์จะเป็นจริงได้ไหม? โรงเรียน Great Men Academy แห่งนี้จะเปลี่ยนชีวิตเลิฟให้ปั่นป่วนชวนปวดหัวไปตลอดกาล

**รายชื่อนักแสดงและการสร้าง**

**อ้างอิง**
  "นิว BNK48" เปลี่ยนร่างเป็นผู้ชาย เข้าโรงเรียนสุภาพบุรุษ Great Men Academy : sanook.com  -  เปลี่ยนเธอเป็นนาย ตัวอย่างซีรีส์สุดจิ้น "Great Men Academy สุภาพบุรุษสุดที่เลิฟ" : sanook.com -  สาวๆ เตรียมกรี๊ด 7 หนุ่ม 9×9 ประเดิมซีรีส์ใหม่ Great Men Academy สุภาพบุรุษสุดที่เลิฟ : lifestyle.campus-star.com  -  Great Men Academy สุภาพบุรุษสุดที่เลิฟ ซีรีส์ใหม่ล่าสุดจาก Nadao x Line TV : shopspotter.in.th -  GREAT MEN ACADEMY สุภาพบุรุษสุดที่เลิฟ : siamoutlook.com   -  Great Men Academy สุภาพบุรุษสุดที่เลิฟ : newsplus.co.th -  7 หนุ่มฮอต เผยมุม 'สุภาพบุรุษสุดที่เลิฟ' จ่อคิว Great Men Academy ลงจอพุธนี้ : ryt9.com -  โชว์ฝีมือรุ่นเก๋า และเปิดโอกาสให้คนรุ่นใหม่ กับ 8 โปรเจกต์ประจำปี 2019 จากค่าย GDH : thestandard.co -  นาดาว บางกอก ร่วมกับ LINE TV จัดงานปฐมนิเทศ แถลงข่าว “Great Men Academy สุภาพบุรุษสุดที่เลิฟ” : mereview.in.th date=2021-09-25   -  หล่อยันโปรดิวเซอร์! 9x9 ปลื้ม! ร่วมงาน แสตมป์ อภิวัชร์ ส่งเพลง ผู้โชคดี ครองใจคนฟัง : trueid.net

**แหล่งข้อมูลอื่น**
- Great Men Academy สุภาพบุรุษสุดที่เลิฟ-  เรื่องย่อ () : mgronline.comfix-attempted=yes   -  เรื่องย่อละคร Great Men Academy สุภาพบุรุษสุดที่เลิฟ : drama.nangdee.com  -  เรื่องย่อ Great Men Academy สุภาพบุรุษสุดที่เลิฟ : drama.tlcthai.comfix-attempted=yes     
หมวดหมู่:ละครโทรทัศน์โดยนาดาวบางกอก
หมวดหมู่:ละครชุดทางโทรทัศน์ไทย
หมวดหมู่:ละครโทรทัศน์ไทยในปี พ.ศ. 2562
หมวดหมู่:รายการโทรทัศน์ไทยที่เกี่ยวข้องกับกลุ่มบุคคลที่มีความหลากหลายทางเพศ
หมวดหมู่:ผลงานต้นฉบับของไลน์ทีวี
หมวดหมู่:ละครโทรทัศน์ภาษาไทย